### Beslutning

Godkendt.

### Sagsfremstilling

## Resume og sagens baggrund

Der er et stigende fokus på elevernes trivsel i Kalundborg Kommunes folkeskoler. Samtidig er der et behov for at forbedre de fysiske rammer i de kommunale ejendomme, herunder folkeskolerne. Kalundborg Kommune er derfor gået med i Realdanias projekt om skolernes indeklima. I projektet skal der i løbet af det kommende år udarbejdes en strategisk indeklimaplan. Målet er at skabe overblik over indeklimaet i folkeskolerne, og omsætte planen til konkrete handlinger, der forbedrer indeklimaet.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Børn- og Familieudvalget, Teknik- og Miljøudvalget.

## Sagsfremstilling

*Keld Nissen er et stigende fokus på elevernes trivsel i Kalundborg Kommunes folkeskoler. Flere af folkeskolerne er i øjeblikket under tilsyn som følge af de statslige trivselsmålinger. I den politisk besluttede folkeskolestrategi er trivsel og sundhed et af de fokusområder, der arbejdes med for at forbedre folkeskolerne.

Til [adresse] fremlagde administrationen et fornyet overblik over efterslæbet på de kommunale ejendommes udvendige vedligeholdelse og tekniske installationer. Opgørelsen viser et samlet efterslæb på 58 mio. kr. på de bygninger, der satses på, og i forhold til det index, der lå til grund for den tilsvarende opgørelse i 2014. Til [adresse] 2022 fremlagde administrationen et oplæg til prioritering af indsatsen. I den forbindelse blev der gjort opmærksom på, at der også er et stort efterslæb på de indvendige rammer, herunder vedligeholdelse og inventar.

Dette efterslæb har også betydning for indeklimaet i folkeskolerne, og indeklimaet er igennem undersøgelser generelt påvist at påvirke trivslen, sundheden og indlæringen hos folkeskoleelever.

Administrationen har derfor ansøgt om at gå med i Realdanias projekt om skolernes indeklima. Realdania yder et tilskud på 400.000 kr. Kalundborg Kommune skal derudover selv bidrage med 400.000 kr.

Teknik- og Miljøudvalget har i de seneste år inden for anlægsrammen til udvendig vedligeholdelse prioriteret nogle af midlerne til at løse enkelte konkrete indeklimaproblematikker, der opstår på ejendommene. Disse midler indgår ikke i dette projekt. Kommunens egenbetaling består af medarbejdertimer i projektarbejdet.

*Projektets indhold*I projektet skal der i løbet af det kommende år udarbejdes en strategisk indeklimaplan. Målet er at skabe overblik over indeklimaet i folkeskolerne, og omsætte planen til konkrete handlinger, der forbedrer indeklimaet. Realdania har valgt at fokusere på folkeskolerne, og i den støtte, der er ydet til Kalundborg Kommune er rammen, at der bliver fokuseret på kortlægning af indeklimaets tilstand i Kalundborg Kommunes folkeskoler. På den baggrund kan der efterfølgende arbejdes med forslag til konkrete handlinger.

Realdanias indeklimaindsats i folkeskolerne fokuserer ikke kun på frisk og sund luft, men på i alt fem parametre, der har betydning for om indeklimaet i et lokale er godt. De fem parametre er luft, lyd, lys, temperatur og endelig lokalets indretning. De udgør tilsammen indeklimaet i et lokale. Hver især eller tilsammen kan de medføre dårligt indeklima. I det følgende projektarbejde vil der være fokus på alle fem parametre.

*Det videre forløb*Projektet er opstartet sidst i maj 2022, hvor Kalundborg Kommunes projektgruppe deltog på det første af i alt fire ERFA-møder, der afholdes af Realdania. Projektgruppen er sammensat på tværs af skoleområdet og det tekniske område.

I andet halvår 2022 vil projektgruppen have fokus på at skabe overblik over tilstanden af de fysiske rammer, for så vidt angår indeklimaet i de lokaler, hvor eleverne opholder sig. Dette overblik skal danne grundlag for den strategiske indeklimaplan, som udarbejdes sideløbende med særligt fokus i første halvår 2023 frem mod afleveringen i maj 2023. I planen indarbejdes forslag til konkrete handlinger, der kan indgå i prioriteringen i forbindelse med budgetlægning for de enkelte år fremover.

## Økonomiske konsekvenser

Realdania har givet tilsagn om at yde støtte med 400.000 kr., mens Kalundborg Kommune skal bidrage med 400.000 kr. Kalundborg Kommunes bidrag finansieres inden for de eksisterende driftsbudgetter og vil primært bestå af timeforbrug inden for områdernes egne rammer.

Der er ikke taget stilling til finansiering af konkrete handlinger.

### Sagens forløb

06-09-2022 Børn- og Familieudvalget
Godkendt.